burgasdotpro/wikipedia huggingface dataset:
Panzerkampfwagen II

Panzerkampfwagen II alebo PzKpfw II alebo SdKfz 121 bol nemecký ľahký tank používaný na začiatku druhej svetovej vojny. Z prvej línie bol postupne vyraďovaný od konca roku 1942.
Vznik a vývoj.
V roku 1934 nemecká armáda čakala na nové typy obrnenej techniky. Vývoj prototypov nového ľahkého tanku, ktorý mal nahradiť neperspektívny PzKpfw I, boli poverené firmy Henschel, Krupp a MAN. Súťaž na konštrukciu LaS 100 (Landwirtschaftlicher Schlepper 100 - traktor 100), ako znelo krycie označenie projektu, vyhrala konštrukcia firmy MAN, ktorá mala zabezpečovať podvozky. Korby dodával, podobne ako v prípade tankov Pz I Daimler-Benz. Časť produkcie zabezpečovali aj firmy Famo, MIAO a Wegmann.
Prvé tanky PzKpfw II vo verzii A dostal Wehrmacht v roku 1935. Stroje boli vyzbrojené 20 mm kanónom, s ktorým bol spriahnutý 7,92 mm guľomet. Už prvé skúšky však ukázali, že 7,2 tonové stroje majú poddimenzovaný iba 97 kW motor. Preto onedlho vznikla i nová verzia PzKpfw IIB, ktorá mala silnejší motor a hrubší predný pancier, ktorý zvýšil hmotnosť až na 8 ton. Ďalšia verzia C prišla v roku 1937, verzie D a E mali nové odpruženie torznými tyčami, čo podstatne zvýšilo ich rýchlosť na ceste na 55 km/h. Rýchlosť v teréne však v porovnaní s predošlými modelmi klesla. Počas invázie do Francúzska Nemci nasadili novú verziu F, ktorá mala zvýšené pancierovanie 35 mm vpredu a 20 mm zboku. Jej hmotnosť stúpla na 10 ton a to sa podpísalo aj na znížení maximálnej rýchlosti.
Konštrukcia PzKpfw II dala základ niektorým ďalším prieskumným obrneným vozidlám „Luchs“, ktoré sa však nevyrábali vo veľkých sériach. V roku 1940 sa objavil špeciálny obojživelný tank, pripravovaný pre prípadné vylodenie do Británie. Existoval i plameňometný Flammpanzer II, ktorých asi 100 ks operovalo od roku 1942. Podvozky Panzera II boli použité pre stíhač tankov Marder II, ktorý používal koristné sovietske 76,2 mm protitankové kanóny (F-22 a ZiS-3). Na tieto podvozky bol montovaný aj nemecký 7,5 cm kanón Pak 40. Celkovo bolo cez vojnu vyrobených asi 1200 týchto stíhačov tankov. V Poľsku do roku 1944 vyrábali na podvozkoch Pz II aj samohybné húfnice Wespe kalibru 105 mm.
Bojové nasadenie.
Spolu s Pz I boli Pz II nasadené v španielskej občianskej vojne najprv v rámci 88. tankového pluku Légie Condor. V boji s Republkánskymi BT-5 a T-26 však zaznamenali iba rad neúspechov v dôsledku nedostatočnej výzbroje a pancierovania. Nemci nasadili asi 1000 tankov Pz II pri útoku na Francúzsko. Neskôr ich použili i pri útoku na ZSSR. Počas ťaženia na východe však už v nasledujúcom období nemohli konkurovať sovietskej technike a boli čoskoro stiahnuté z prvej línie. Naďalej však boli využívané ako prieskumné vozidlá alebo pri výcviku nových posádok. Verzia L (Lynx, či Luchs) bola na prieskum používaná na obidvoch frontoch do konca vojny.
Panzerkampfwagen I

Panzerkampfwagen I alebo PzKpfw I alebo SdKfz 101 bol nemecký ľahký tank používaný na začiatku druhej svetovej vojny.
Vznik a vývoj.
V roku 1933 ohlásila nemecká armáda súťaž na ľahké obrnené vozidlo do hmotnosti 5000 kg, ktoré malo slúžiť na cvičné účely. Súťaže sa zúčastnilo 5 firiem. Vyhrala konštrukcia firmy Krupp, ktorá mala dodať podvozok, korbu mala vyrábať firma Daimler-Benz. Vozidlo dostalo kryce označenie Landwirtschaftlicher Schlepper (poľnohospodársky traktor). Po prvej svetovej vojne, totiž Versaillská zmluva zakazovala Nemecku vlastniť obrnenú techniku. Ktokoľvek, kto by vyrobil nejaké obrnené vozidlo mal byť potrestaný pokutou 100 000 mariek a odňatím slobody do 6 mesiacov. Prvých 150 ks verzie A, dostal Wehrmacht v roku 1934. Stroje poháňal iba 42 kW motor, ktorý bol ich veľkou slabinou. Neskoršia verzia B dostala silnejší motor. Bolo však nutné predĺžiť korbu a pridať navyše jedno pojazdové koleso. Nová verzia B, ktorá dosahoval maximálnu rýchlosť okolo 40 km/h bola do výzbroje zaradená v roku 1935, kedy bolo vyrobených asi 800 ks týchto strojov, prevažne v továrňach firiem Henschel a Wegmann. Podvozky Panzera I dali základ niektorým ďalším obrneným vozidlám ako bol napríklad ťahač Munitions-Schlepper. Ďalším známym vozidlom bol stíhač tankov Panzerjäger I a samohybná húfnica sIG 33.
Bojové nasadenie.
Tanky Pz I sa zúčastnili prvýkrát bojov počas Španielskej občianskej vojny. Invázie do Poľska sa zúčastnilo asi 1445 týchto strojov. Čoskoro sa ukázalo, že tieto tanky majú príliš slabé pancierovanie a výzbroj, ktorá pozostávala iba z guľometov. Pri útoku na Francúzsko už Nemci nasadili iba 523 týchto tankov. Do roku 1941 už boli PzKfw I celkom stiahnuté z prvej línie, používané boli iba veliteľské stroje Panzerbefehlwagen I (SdKfz 265). Slúžil však až do konca vojny v rôznych vyhotoveniach, napríklad ako výcvikové vozidlo.
Popis.
Panzerkampfwagen I bol dvojmiestny ľahký tank. Veža bola umiestnená v strede korby, na ľavej strane. Nachádzali sa v nej dva 7,92 mm guľomety. Vodič sedel na pravej strane.
Hans Magnus Enzensberger

Hans Magnus Enzensberger (* 11. november 1929, Kaufbeuren, Nemecko – † 24. november 2022, Mníchov) bol nemecký básnik, spisovateľ, prekladateľ, publicista a dramatik.
Životopis.
Detstvo prežil v Norimbergu. Po vojne študoval v Hamburgu, Freiburgu a Paríži literárnu vedu, jazyky a filozofiu. Pracoval ako rozhlasový redaktor v Stuttgarte a docent na univerzite v Ulme. 
Ako svoju prvú knihu vydal zbierku básní "Verteidigung der Wölfe" (Obrana vlkov). Obraňuje vlkov pred jahňatami. Jahňatá sú vinné, pretože zabraňujú dravcom, aby konali ako dravé zvieratá, šelmy. Je to obrátené ako v skutočnom živote. Často ho nazývali aj anarchistom, čo sa prejavovalo v jeho básňach a esejách. Potom napísal "Das Verhör von Habana" ( Výsluch na Havane). Je to dokumentárna divadelná hra z Kuby. Sú tam výpovede ľudí, ktorí boli na Kube vypočúvaní. On sám bol osobne na krátky čas na Kube. Obdivoval F. Castra, ale bol nepríjemne prekvapený. Ďalšie dielo má tiež dokumentárny charakter - "Der kurze Sommer der Anarchie" (Krátke leto anarchie). Je o španielskom anarchistovi Bonaventure Durutti. V diele je vykreslený konflikt medzi komunistami a anarchistami. Dielo "Mausoleum" (Mauzóleum, s podtitulom 37 balád z dejín pokroku) je súborom 37 portrétov mužov, ktorí v dejinách niečo znamenali (napr. Humboldt, Leibniz, Darwin...). Všetky texty pozostávajú z citátov týkajúcich sa týchto osobností a komentárov autora. Chcel predstaviť osobnosť zo všetkých hľadísk (aspektov), nielen pozitívnych ale aj negatívnych. Ďalšie dielo - "Untergang der Titanic" (Potopenie Titanicu) - je komédia, kde je pôsobivo vykreslená katastrofa. Autor nevykresľuje len potopu lode, dielo má hlbší význam. Ide tu o „Weltuntergang“ (potopenie sveta; t. j. skazu sveta). Myslí ním stroskotanie ľudstva a diktatúru, stroskotanie revolúcie (ideálov ľudí). Jeho posledné diela sú vlastne bilancovaním. Písal veľmi veľa esejí. Založil časopis "TransAtlantik" (1980).
Ďalšie diela.
a mnoho ďalších.
Selenča

Selenča (po maďarsky: "Bácsújfalu"; po srbský - Cyrilika: "Селенча",) je slovenská dedina v Srbsku, v provincii Vojvodina. Názov je odvodený od slova prisťahovalec. Prví Slováci do Selenče došli 1758 (potvrdené matrikou, kedy sa pokrstilo 9 novonarodených Slovákov). Dominantné sú tradičné remeslá a poľnohospodárstvo.
Česko-slovenské légie.
Významnou zložkou národnooslobodzovacieho zápasu Slovákov a Čechov počas prvej svetovej vojny zohrali česko-slovenské légie (dobový názov "Zahraničné česko-slovenské vojská") zostavené z dobrovoľníkov. Svoje zastúpenie v tomto zahraničnom odboji mali i Slováci zo Selenče, ktorí sa týmto krokom podieľali na vzniku Česko-slovenskej republiky a teda i na Slovenskej štátnosti. Medzi dobrovoľníkmi, ktorí vstúpili čo česko-slovenských légii v Rusku nachádzame tieto mená:
Ľudoví zástupcovia na národnom zhromaždení 25. novembra 1918.
Po rozpade rakúsko-uhorskej monarchie (október 1918), regióny Báčka, Banát a Baranja obsadila armáda Srbského kráľovstva. V nesledujúci mesiac (25. november 1918) sa zišlo v Novom Sade národné zhromaždenie ľudových zástupcov troch spomínaných regiónov, ktorí deklaratívnym uznesením sa zriekli Uhorského štátneho útvaru a rozhodli o pripojení spomínaných oblastí k Srbskému kráľovstvu (od 1. decembra 1918 "Kráľovstvo Srbov, Chorvátov a Slovincov"). Spomedzi 757 zúčastnených zástupcov, bolo 64 Slovákov a z nich štyria zo Selenče.
Školstvo.
Základná škola Jána Kollára, s vyučovacou rečou slovenskou, je jedinou vzdelávacou ustaňovizňou v Selenči. Škola bola vybudovaná roku 1962 a nosí meno známeho slovenského básnika a národovca Jána Kollára. Začiatky výchovno - vzdelávacej práce boli zaznamenané ešte v roku 1768 a prvá generácia maturantov osemročné školenie skončila v školskom 1955/56 roku.
Bečva

Bečva je rieka na strednej Morave. Je to najväčší ľavostranný prítok Moravy, vzniká sútokom ľavostrannej Vsetínskej Bečvy a pravostrannej Rožnovskej Bečvy. Dĺžka toku od sútoku zdrojníc je , spoločne s Vsetínskou Bečvou je to . Rieka spolu so zdrojnicami zaberá povodie s plochou , pričom malá časť povodia zasahuje na Slovensko, a v ústí dosahuje priemerný prietok 17,5 m³/s.
Sútok zdrojníc leží na okraji intravilánu mesta Valašské Meziříčí v nadmorskej výške Odtiaľ tečie severozápadným smerom, nad mestom Hranice sa výrazne esovito stáča a za mestom pokračuje juhozápadným smerom k ústiu. Do Moravy ústi v blízkosti Skašovského rybníka medzi Tovačovom a obcou Troubky v nadmorskej výške Na dolnom toku sa pri obci Troubky oddeľuje zľava koryto "Malá Bečva", ktoré pokračuje ďalej na juh územím lužných lesov. Výraznejšie meandruje a tečie viac-menej súbežne s korytom Moravy na západe. Potom sa stáča juhovýchodným smerom, obteká mesto Chropyně a severne od Kroměříža sa vlieva do Moštěnky.
Významnejšími prítokmi pod sútokom zdrojníc sú sprava Velička, Jezernice a Trnávka, zľava Juhyně.
Bečva preteká cez Valašské Meziříčí, Hranice, Lipník nad Bečvou, Osek nad Bečvou, Prosenice, Přerov a Troubky.
V roku 1997 (5. – 16. júla) došlo v povodí rieky ku katastrofálnym záplavám. Najviac postihnutou obcou boli Troubky, kde povodňové vody úplne alebo čiastočne zničili 150 domov a zahynulo 9 ľudí.
Ionizačná energia

Ionizačná energia alebo ionizačný potenciál je množstvo energie potrebnej na uvoľnenie elektrónu z obalu atómu. Všeobecnejšie n-tá ionizačná energia je energia potrebná na uvoľnenie n-tého elektrónu po tom čo bol n-1 už uvoľnený. Rôzne atómy majú rôzne ionizačné energie. Plne ionizovaným sa nazýva atóm ktorý prišiel o všetky svoje elektróny. Ionizáciu môže spôsobiť napríklad absorpcia kvanta gama žiarenia, čiže takzvaný fotoelektrický jav.
As I Lay Dying

As I Lay Dying je päťčlenná americká metalcore/deathcore skupina z Kalifornie. Jej meno je prebraté z knihy takého istého názvu od Wiliama Faulknera, aj keď nie je medzi textami skupiny a touto knihou nijaké prepojenie. Skupina nedávno vyhrala ocenenie "Ultimate Metal God" (vo voľnom prekl. Definitívny Metalový Boh) od televízie MTV 2 na prvom výročnom "All That Rocks" špeciáli.
Skupina vznikla v roku 2001 spevákom Timom Lambesisom po odchode zo skupiny Society’s Finest, kde hral na gitaru. Táto skupina zo San Diega sa rýchlo pripojila k Pluto Records a vydala svoj prvý album "Beneath the Encasing of Ashes" v júni roku 2001. Po vydaní začala cestovať a získavať popularitu. V roku 2003 sa pripojila k Metal Blade Records a vydala druhý album "Frail Words Collapse", ktorý podporila veľkým koncertným turné so skupinami Himsa, Shadows Fall, The Black Dahlia Murder, Killswitch Engage, In Flames a inými populárnymi heavy metalovými kapelami. V júni v roku 2005 vydala tretí album "Shadows Are Security".
V lete v roku 2006 As I Lay Dying potvrdili že budú headlinermi vo festivale Sounds of the Underground. Na tomto festivale vystúpili tiež skupiny ako In Flames, Cannibal Corpse, Trivium, Gwar a Terror.
Automobilwerk Eisenach

VEB Automobilwerk Eisenach bola východonemecká automobilka, ktorá sídlila v meste Eisenach. Patrila k jedným z najstarších automobilových značiek na svete. V minulosti sa volala "AWG - Automobilwerke Eisenach". Automobilová značka Wartburg je pomenovaná podľa rovnomenného hradu.
Prvý automobil Wartburg bol vyrobený už v roku 1898. Firma vyrábala automobily pod označením Wartburg od roku 1956 do roku 1991.
Wartburg

Wartburg môže byť:
Počítačová fyzika

Počítačová fyzika je časť fyziky, ktorá sa zaoberá implementáciou počítačových algoritmov a numerických metód na riešenie fyzikálnych problémov. Často je považovaná za súčasť teoretickej fyziky, avšak niekedy sa charakterizuje, ako premostenie medzi fyzikou teoretickou a experimentálnou.
Aplikácie počítačovej fyziky.
Počítačová fyzika je dnes bohato využívná takmer vo všetkých fyzikálnych odvetviach. Cenné výsledky dosahuje najmä vo fyzike tuhých látok, hydrodynamike, kvantovej fyzike a ekonofyzike.
Medzi najpoužívanejšie metódy počítačovej fyziky patria:
Laeken

Laeken je obytná štvrť v Bruseli v Belgicku. Nachádza sa tu Belgický kráľovský palác, v ktorom sídli kráľovská rodina.
14. – 15. decembra 2001 sa tu konal "Samit v Laekene" (stretnutie Európskej rady)
Atomium

Atomium alebo Atómium je monument, ktorý navrhol inžinier André Waterkeyn pre príležitosť svetovej výstavy Expo 58 v Bruseli v roku 1958. Táto architektúra dominovala areálu výstavy a dodnes je známa ako jeden zo symbolov mesta Brusel. Symbolizuje základnú bunku kryštalickej mriežky železa, zväčšenú 165 miliárd krát (165 000 000 000 krát). V tomto systéme sú atómy umiestnené na vrcholoch kocky a jeden atóm je uprostred.
Charakteristika.
V januári roku 1955 prezentoval inžinier André Waterkeyn belgickému kovospracujúcemu priemyslu svoj projekt pre príležitosť svetovej výstavy, ktorá sa tu mala konať v roku 1958. Projekt spĺňal požiadavku predstaviteľov priemyslu a hodil sa aj pre svetovú výstavu. Kovová konštrukcia predstavovala kryštál železa, skladala sa z 9 gúľ predstavujúcich atómy. Atómy sú umiestnené na vrcholoch kocky a jeden atóm je v strede tejto kocky. Jednotlivé gule sú navzájom prepojené tunelmi, ktoré symbolizujú neviditeľné sily medzi atómami. Celá štruktúra je položená na troch dvojitých pilieroch so schodiskami.
Funkcia.
V atómoch boli umiestnené expozície, vo vrchnej guli sa nachádzala reštaurácia s kapacitou 140 osôb a vyhliadková terasa pre 250 osôb. Každá guľa mala 2 hlavné podlažia a jedno obslužné podlažie v spodnej časti. Pohyb návštevníkov medzi jednotlivými atómami bol zabezpečený eskalátormi a výťahom. Nachádzal sa tu výťah s najväčšou rýchlosťou v Európe (5 m/s) a taktiež najdlhší eskalátor (35,4 metra dlhý s kapacitou 3000 osôb za hodinu). Výťah dokázal návštevníkov vyniesť na vrchol za 23 sekúnd a prepravil 22 osôb. Z dôvodu komplikovanej prevádzky sa pre verejnosť rozhodli sprístupniť len spodnú guľu, 3 nižšie gule uložené na dvojitých pilieroch, strednú a vrchnú guľu.
Rozmery.
Atómium je 102 metrov vysoké, gule predstavujúce atómy majú priemer 18 metrov. Vzdialenosti medzi guľami, merané na hrane kocky, sú 30 metrov, priemery tunelov sú 3 metre. Uhlopriečkové tunely majú dĺžku 23 metrov a sú hrubé 3,3 metra.
Konštrukcia a materiály.
Centrálny stĺp, široký 3,3 metra a vysoký 348 stôp, je tvorený z valcových oceľových skruží hrúbky 12 mm po stredovú guľu a hrúbky 6 mm od stredovej gule až nahor. Klenuté a zvárané oceľové platne sú vnútorne vystužené dvanástimi oceľovými tyčovými prvkami. Šikmé a horizontálne tunely sú tiež z oceľových skruží. Ich vystuženie musí odolávať väčším ohybom, preto sú tieto tunely vystužené aj priečnymi a pozdĺžnymi výstuhami.
Každá guľa má vytvorený vlastný nosný rám tvorený z dvanástich oblúkových nosníkov, ktorý je zosilnený v bodoch styku s tunelmi. 3 nižšie gule sú podopierané dvojitými nosníkmi so schodiskami, každý z nich váži viac ako 100 ton. Pri návrhu obalovej konštrukcie stavitelia vychádzali z 3 predpokladov. Obal musel reprezentovať, byť odolný voči dažďu a prípadná porucha obkladu musela byť ľahko vymeniteľná aj vo veľkých výškach. Ako obal nakoniec zvolili kovový obklad. Obal gule bol rozdelený na 48 sférických trojuholníkov. Každý zo sférických trojuholníkov bol obložený 15 menšími panelmi, ktoré boli tiež sférické trojuholníky a niesol ich hliníkový nosný rám. Okná sú tiež rozdelené podobným systémom, tvoria ich sférické trojuholníky z plexiskla.
Iné projekty.
Miláno (provincia)

Miláno je provincia na severe Talianska v regióne Lombardsko. Jej hlavným mesto je Miláno.
Má rozlohu 1,984 km² a 3 869 037 obyvateľov.
Vsetínská Bečva

Vsetínská Bečva je rieka na strednej Morave. Je ľavostrannou zdrojnicou Bečvy spolu s Rožnovskou Bečvou, meria . Niekedy sa označuje ako "Horní Bečva".
Pramení v Moravsko-sliezskych Beskydách západne od sedla Bumbálka () v blízkosti česko-slovenskej štátnej hranice, na južných svahoch vrchu Čarták (), v nadmorskej výške približne Najprv tečie na juh k osade Uzdgruň, kde sa stáča západným smerom. Medzi obcami Karolinka a Huslenky tečie na juhozápad, odtiaľ k sútoku so Senicou opäť západným smerom. Následne sa esovito stáča, severozápadným smerom preteká cez Vsetín a za mestom už pokračuje k sútoku smerom na sever. Vo Valašskom Meziříčí sa v nadmorskej výške spája s vodami Rožnovskej Bečvy a ďalej tečú pod spoločným názvom Bečva.
Významnejšími prítokmi sú zľava Podťatý potok, Stanovice s vodnou nádržou Karolinka, Kýchová, Zděchovka, Senice (najvýznamnejší prítok), Rokytenka, Ratibořka, Mikulůvka; sprava Jezerní potok, Brodská, Lušová, Dinotice, Jasenice a Bystřice.
Vsetínská Bečva preteká cez tieto obce: Velké Karlovice, Karolinka, Nový Hrozenkov, Dolní Vranča, Halenkov, Huslenky, Hovězí (ľavý)/Hovízky (pravý breh), mesto Vsetín, Jablůnka (pravý)/Pržno (ľavý breh), Bystřička, Jarcová a mesto Valašské Meziříčí.
Časťou povodia zasahuje aj na Slovensko. Ľavostranný prítok Podťatý potok odvodňuje prostredníctvom Lemešnej a jej prítokov severné svahy Javorníkov. Rozvodnica medzi povodím Bečvy a povodím Váhu prebieha po hrebeni pohoria v línii sedlo Pindula - Hričovec () - sedlo Butorky () - Veľký Javorník () - Stratenec () - Malý Javorník (). Zvyšné úseky rozvodnice už sledujú česko-slovenskú štátnu hranicu.
Rožnovská Bečva

Rožnovská Bečva je rieka na strednej Morave. Je pravostrannou zdrojnicou Bečvy (spolu so Vsetínskou Bečvou), meria . Niekedy sa označuje aj ako "Dolní Bečva".
Pramení v Moravsko-sliezskych Beskydách na severnom svahu vrchu Vysoká () v nadmorskej výške približne Od prameňa tečie sprvu na sever, oblúkom sa však vzápätí stáča na západ, pričom napája vodnú nádrž Horní Bečva. Potom pokračuje severozápadným smerom až za obec Dolní Bečva, kde sa výrazným ohybom stáča na západ a preteká mestom Rožnov pod Radhoštěm. Napokon preteká cez Valašské Meziříčí a na okraji mesta sa v nadmorskej výške spája s ľavostrannou Vsetínskou Bečvou, pričom ďalej pokračujú pod spoločným názvom Bečva.
Významnejšie prítoky z ľavej strany sú Soláň, Hážovický potok, Marétka; z pravej strany Mečůvka, Kněhyně, Veřmiřovský potok, Starozuberský potok a Zuberský potok.
Rieka preteká cez tieto obce: Horní Bečva, Prostřední Bečva, Dolní Bečva, Rožnov pod Radhoštěm, Zubří, Střítež nad Bečvou, Zašová, Veselá a napokon mestom Valašské Meziříčí.
The Jets

The Jets je rodinná hudobná skupina z amerického mesta Minneapolis v štáte Minnesota. Zameriava sa na popovú hudbu, R&amp;B a dance music.
Skupina.
Pôvodná skupina bola zložená z 8 najstarších detí Maikeli "Mike" a Vaké Wolfgrammovcov:
Mike a Vaké, ktorí majú celkovo 17 detí, sú pôvodne z tichomorského ostrovného kráľovstva Tonga. Napriek všeobecnej mienke, nie sú Hispánci alebo Afroameričania.
Hity.
Skupina mala viacero hitov v rebríčku Hot 100, vrátane piatich, ktoré sa dostali do Top 10: "Crush On You", "You Got It All", "Cross My Broken Heart", "Rocket 2 U" a "Make It Real". "Sendin' All My Love", ktorá sa umiestnila na 88. mieste, hit #1 v rebríčku Hot Dance Music/Club Play. "You Got It All" a "Make It Real", obe balady s vokálmi Elizabeth Wolfgramm, boli na prvom mieste rebríčka Adult contemporary.
Kool &amp; the Gang

Kool &amp; the Gang je americká R&amp;B/funková skupina, ktorá bola založená v roku 1964. Vznikla v meste Jersey City v štáte New Jersey. Pôvodný názov, vtedy inštrumentálnej skupiny, bol Jazziacs, avšak v lete 1969 sa premenovala na Kool &amp; the Gang a podpísali nahrávaciu zmluvu s vydavateľstvom De-Lite Records. hudobný repertoár skupiny sa menil z jazzu cez R&amp;B až po funk a disko v 80. rokoch.
Dodnes skupina vydala 24 štúdiových albumov, pričom medzi ich najznámejšie skladby patria „Funky Stuff“(1973), „Jungle Boogie“(1974), „Hollywood Swingin'“(1974), „Spirit of the Boogie“(1975), „Ladies’ Night“(1979), „Too Hot“(1980)„, Celebration“(1981), „Get Down on It“ (1982), „Steppin' Out“(1982), „Fresh(1985)“ či „Cherish“(1985). Celosvetovo predala skupina viac ako 70 miliónov albumov.
V roku 2018 boli uvedení do Nashville Songwriters Hall of Fame členovia Robert Bell, Ronald Bell, George Brown a JT Taylor.
Soul (hudba)

Soul je populárny hudobný žáner, ktorý vznikol v USA v 50. a začiatkom 60. rokov. Spája v sebe prvky afroamerického gospelu, rhythm and blues a často aj jazzu. Soul sa stal populárny pri tancovaní a počúvaní v USA – kde boli vydavateľstvá ako Motown, Atlantic a Stax vplyvné počas obdobia afroamerického hnutia za občianske práva 1954-1968. Soul sa stal populárnym po celom svete, priamo ovplyvnil rockovú hudbu a africkú hudbu.
Jahodná

Jahodná môže byť:
Maduar

Maduar je slovenská hudobná skupina, ktorá vznikla v Rimavskej Sobote 1. augusta 1986. Jej zakladajúcimi členmi sú Ladislav a Juraj Matyinkovci a Ladislav Dulovič. Spočiatku skupina fungovala pod rôznymi názvami – "Hurikán", "Adept" a pod. Názov Maduar vymyslel otec bratov Matyinkovcov po prijatí Erika Arestu za člena skupiny – navrhol aby si dali názov podľa počiatočných písmen priezvisk MADUAR – MAtyinkó, DUlovič, AResta. Spočiatku sa to nestretlo s úspechom, ale nakoniec sa to udomácnilo.
Skupina Maduar naštartovala v prvej polovici deväťdesiatych rokov v Česku a na Slovensku dancefloorovú vlnu. Ich popularita spôsobila, že po nich sa do rebríčkov českých a slovenských hitparád dostali aj ďalšie formácie či sólisti tohto žánru (napr. ich ex-členovia MC Erik a Barbara, resp. na Slovensku Exil, Salco, D-Night, či Lobby).
Do roku 2011 zaznamenala v českom a slovenskom éteri 11 #1 hitov, získala titul Skupina roka podľa ZAI, 2 Platinové a 3 Zlaté platne za predaj, ocenenie Strieborný Slávik a tiež ocenenia za Skladbu roka, Videoklip roka, či Album roka ...
Medzi najznámejšie hity patria skladby ako Hafanana (pôvodne ju zložil a hral Afric Simone v roku 1975), Ramaya (tiež pôvodne zložil a hral Afric Simone), Do It, Anjel, Mystic Party, Prosba, La Chita, One Way Ticket (pôvodne v podaní britskej skupiny "Eruption" ), I Feel Good...
V roku 2011 sa bratia Matyinkovci presťahovali na Floridu, kde si otvorili cestovnú agentúru, ale v roku 2014 obnovili koncertnú činnosť a až doteraz absolvovali viac ako 140 vystúpení v Česku, Slovensku a Spojených štátoch vrátane účasti na megashow Davida Hasselhoffa pre 12 000 ľudí, či vlastného open air koncertu pre 4 000 ľudí.
V roku 2016 začali spoluprácu s víťazkou Hlasu Česko Slovenska Ivannou Bagovou, s ktorou vydali aj nový singel Can U Feel It. V roku 2017 vydali ďalšie 3 nové single, jeden z nich v spolupráci s českou formáciou Holki, a pre fanúšikov pripravili špeciálne 2-CD s najväčšími hitmi skupiny, ktoré doplnili o 8 nových, ešte nevydaných, skladieb.
Orlice

Orlice (poľsky "Orlica", nemecky "Adler") je rieka vo východných Čechách. Je to ľavostranný prítok Labe, vzniká sútokom dvoch zdrojníc: sprava pritekajúcej Divokej Orlice a zľava pritekajúcej Tichej Orlice. Od ich sútoku meria rieka , spolu so zdrojnicami zaberá povodie s plochou (z toho na území Česka ) a v ústí dosahuje priemerný prietok /s.
Sútok oboch zdrojníc je nad obcou Albrechtice nad Orlicí, južne od mesta Týniště nad Orlicí, v nadmorskej výške Odtiaľ tečie Orlica najprv severozápadným smerom, za obcou Blešno sa stáča a pokračuje smerom na západ. Preteká cez Hradec Králové a na území mesta ústi v nadmorskej výške do Labe. Orlica má jedno z najzachovalejších pôvodných korýt v Česku. Až k mestu Hradec Králové výrazne meandruje, vytvára početné slepé ramená a preteká krajinou so zachovanými brehovými porastmi. Z dôvodu výnimočnosti bol v roku 1996 pozdĺž toku rieky vyhlásený Přírodní park Orlice na ochranu pôvodnej riečnej nivy v podhorskej oblasti polokultúrnej krajiny. 
K významnejším prítokom spojenej Orlice patrí sprava len Dědina, zľava Stříbrný potok a Bělečský potok.
Rieka preteká cez Albrechtice nad Orlicí, Týniště nad Orlicí, Petrovice, Třebechovice pod Orebem, Blešno a Hradec Králové.
Externé odkazy.
Informácie o rieke Orlice
Barbara Haščáková

Barbara Haščáková (* 11. december 1979, Košice – † 22. november 2023, Sarasota, Florida, USA) bola slovenská speváčka, skladateľka, textárka, tanečnica, modelka a producentka.
Životopis.
Narodila sa v rodine košického výtvarníka Jozefa Haščáka (* 1948 – † 2012), jej starší brat Andrej (* 1976) je grafický dizajnér a vysokoškolský pedagóg. Spevu sa venovala od malička a od šiestich rokov sa učila hrať na klavír.
Vo februári roku 1994 naspievala vokály v piesni "„Pár bielych ruží“" skupiny Maduar, hlasový talent prejavila tiež v ďalších piesňach tejto skupiny: "„Anjel“", "„I feel good“" a "„Do it“" (posledné dve v angličitne). Neskôr zo skupiny Maduar odišla spolu s Erikom Arestom (po nezhodách s ostatnými členmi) a založili skupinu MC Erik &amp; Barbara.
V druhej polovici roku 1997 Barbara vydala prvý sólový album s názvom "Barbara". Duo MC Erik &amp; Barbara sa oficiálne na jeden rok rozdelilo, v decembri 1998 došlo k definitívnemu rozpadu dua. V tomto roku získala aj ocenenie Slávik 1998.
V októbri 1999 vyšiel Barbarin druhý album "Ver, že ja". Krátko po vydaní albumu Barbara odišla do USA, kde vydala dva albumy: "Secrets of Happiness" a "Christmas album". Na Slovensku vyšiel ešte jeden album: "Me &amp; My Music".
Od roku 2000 žila a pôsobila v USA, kde bola vydatá za potomka československých imigrantov Stevie Soukupa. Na slovenskej hudobnej scéne od vtedy nebola aktívna, výnimku tvoril rok 2014, keď spolu so spevákom Mirom Jarošom naspievala romantický duet "Nepozerám".
Zomrela vo veku 43 rokov 22. novembra 2023 v nemocnici Memorial Hospital v meste Sarasota na Floride v USA. Príčinou smrti bola náhla cievna mozgová príhoda.
Bodový model

Bodový model je idealizovaný model hviezdy, v ktorom sa všetka jej energia produkuje presne v strede. Zaviedol a vypočítal ho v roku 1936 T. G. Cowling. Reálnejší je Schwarzschildov model s produkciou energie v konvektívnom jadre hviezdy.
Divoká Orlice

Divoká Orlice je rieka vo východných Čechách. Je jednou z dvoch zdrojníc rieky Orlice, meria , odvodňuje územie s plochou a v mieste sútoku s Tichou Orlicou dosahuje priemerný prietok /s.
Rieka pramení na území Poľska, na poľskej strane Orlických hôr v oblasti vrchovísk Czarne bagno a Topielisko v nadmorskej výške približne južne od kúpeľného mesta Duszniki-Zdrój. Na územie Česka vstupuje v nadmorskej výške v mieste sútoku s pravostranným Černým potokom, severne od obce Trčkov. Najprv vytvára štátnu hranicu s Poľskom v dĺžke cca , pričom tečie juhovýchodným smerom až k obci Nová Ves, kde sa oblúkom stáča a prechodne pokračuje severojužným smerom. Ďalej vytvára oblúk vypnutý na východ, pri osade Čihák opúšťa štátnu hranicu, preteká prelomovým územím tzv. Zemskej brány a napája vodnú nádrž Pastviny. Pri obci Nekoř sa prudko ohýba na severozápad, následne na západ, pričom výraznejšie meandruje a za obcou Záchlumí sa prerezáva hlbokým zalesneným údolím cez hornatý terén. Tu vytvára niekoľko zaklesnutých meandrov, na najväčšom sa vypína hrad Litice (tzv. Litický oblouk). Následne vytvára ďalší výrazný oblúk smerujúci na juh, míňa hrad Potštejn na pravom brehu a od obce Záměl už tečie viac-menej západným smerom. Na dolnom toku sa výraznejšie vlní, má charakter podhorského toku so zachovanými brehovými porastmi v polokultúrnej krajine a pri obci Albrechtice nad Orlicí sa v nadmorskej výške spája s vodami Tichej Orlice.
Významnými prítokmi sú Brodec zľava a Černý potok, Rokytenka, Zdobnice, Bělá, Olešnický potok sprava.
Divoká Orlice preteká cez Bartošovice v Orlických horách, Klášterec nad Orlicí, Nekoř, Žamberk, Potštejn, Záměl, Doudleby nad Orlicí, Kostelec nad Orlicí.
Cerro Yumia

Cerro Yumia je názov neaktívneho andezitového troskového kužeľa, nachádzajúceho sa východne od hlavnej andskej vulkanickej reťaze v juhozápadnej Bolívii. Bližšie údaje o stavbe a geologickej minulosti sopky Cerro Yumia nie sú známe, aj keď podľa novších výskumov je jej mladý vek spochybnený.
Extrúzia

Extrúzia môže byť:
Escala

Escala je menší (cca vysoký) lávový dóm, tvorený prevažne andezitom, nachádzajúci sa v juhozápadnej Bolívii. Andezitové extrúzie v okolí dómu vykazujú pomerne mladý vek. Viac informácií o Escale nie je známych.
Civilizmus

Civilizmus, tiež civilizačná či civilná poézia je tendencia v poézií na konci 19. storočia a prvého dvadsaťročia 20. storočia. Sústreduje sa na zobrazenie technických vymožeností, moderného života a civilizácie. Oslavuje všedné veci a ľudskú prácu. Za zakladateľa je považovaný Walt Whitman.
Takeši Urata

Takeši Urata () je japonský astronóm.
Pôsobí na Nihondaira Observatory. Je objaviteľom viacerých planétok. Je spoluobjaviteľom periodickej kométy 112P/Urata-Niijima. Je po ňom pomenovaný asteroid 3722 Urata.
Takuo Kodžima

Takuo Kodžima (, ) je japonský astronóm. Je objaviteľom viacerých planétok.
Cuneo Niidžima

Cuneo Niidžima (Tsuneo Niijima; 新島恒男) je japonský astronóm.
Objaviteľ viacerých asteroidov (planétok). Spoluobjaviteľ periodickej kométy 112P/Urata-Niijima.
Je po ňom pomenovaná planétka 5507 Niijima.
Studený potok (prítok Oravy)

Studený potok je vodný tok na Orave, preteká územím okresu Tvrdošín. Je to významný ľavostranný prítok Oravy, meria , zaberá povodie s plochou a je tokom IV. rádu.
Je to vodný tok bystrinného charakteru a najvyššie prietoky dosahuje v jarných mesiacoch (apríl – máj) v období topenia snehu v horských polohách. V pramennej oblasti odvodňuje Roháčske plesá (cez tri z nich preteká) a tečie Smutnou dolinou. Následne obteká Ťatliakovo jazero () a preteká širokou Roháčskou dolinou, kde značne rozširuje svoje koryto a ukladá splaveniny v podobe prahov a sihotí. Koryto toku sa na strednom toku výraznejšie vlní, pri Zverovke vytvára pravostranné vedľajšie rameno. Na dolnom toku, za obcou Habovka, preteká Studenou dolinou, vytvára ďalšie vedľajšie ramená, najprv pri obci Oravský Biely Potok a potom aj ďalej medzi spomenutou obcou a Podbielom (v dĺžke cca ). V oblasti ústia ukladá splavený materiál vo forme väčších sihotí.
Prameň.
Studený potok pramení v Západných Tatrách, kde vyteká z Roháčskych plies v nadmorskej výške približne 
Smer toku.
Na hornom toku tečie najprv na východojuhovýchod, po opustení posledného z Roháčskych plies sa stáča sprvu na sever, za Ťatliakovym jazerom pokračuje na severozápad až severoseverozápad. Po pribratí prítoku z Teplého žľabu tečie ďalej západným smerom až k obci Zuberec, kde sa najprv stáča na severozápad a medzi sútokom s Bôrovou vodou a sútokom s Blatnou tečie na sever. Odtiaľ pokračuje severozápadným, následne západným smerom, pričom vytvára veľký oblúk ohnutý na juh a na dolnom toku napokon tečie k ústiu severoseverozápadným smerom.
Ústie.
Studený potok ústi do Oravy pri obci Podbiel v nadmorskej výške približne V mieste sútoku vytvára rieka Orava výrazný meander, ktorý vznikol zatlačením jej toku až na úpätie Lučivného vrchu () mohutnými nánosmi Studeného potoka.
Obce.
Potok preteká cez rekreačné osady Zverovka a Brestová, okrajom obcí Zuberec, Habovka, Oravský Biely Potok a Podbiel.
Hospodársky význam.
Spád a prietok potoka využívalo už historicky viacero mlynov a píl, kanálmi bola na potok napojená aj Františkova huta. V roku 1934 postavil podnikateľ Ondrej Kľuchťák v Zuberci vodnú elektráreň, ktorá následne pre obec dodávala elektrinu až do oficiálnej elektrifikácie a napojenia na distribučnú sieť v rokoch 19481949. V súčasnosti (2020) na potoku vyrába elektrickú energiu šesť malých vodných elektrární, 310 kW v Zuberci-Plavisku, 30 kW v Habovke, 400 a 300 kW v Oravskom Bielom Potoku, 110 kW v lokalite Svrčková a 40 kW v Podbieli.
Milorad B. Protić

Milorad B. Protić (Милорад Б. Протић, Milorad B. Protić) (* 6. august 1911, Belehrad – † 29. október 2001, Belehrad) bol srbský astronóm.
Objavil niekoľko planétok. 1675 Simonida je pomenovaná podľa kráľovnej Simonide, manželke srbského kráľa Stefana Milutina; 2348 Michkovitch je pomenovaný podľa Vojislava Miškovića (18921976), člena Srbskej akadémie vied a umenia a riaditeľa Belehradského astronomického observatória.
Je po ňom pomenovaná planétka 22278 Protitch, ktorú objavil Debehognom. Planétka 1724 Vladimir, ktorú objavil Eugène Joseph Delporte je pomenovaná podľa Protićovho vnuka, 5397 Vojislava (objaviteľ Yošiaki Ošima) je pomenovaná po jeho dcére (Vojislava Protić–Benišek), ktorá bola počas troch období riaditeľkou Belehradského observatória a od roku 1972 jeho spolupracovníčkou a nasledovníčkou, ktorá pokračovala v otcovej práci spolu so svojim manželom a synom.
Edward D. Swift

Edward D. Swift bol americký astronóm. Jeho otec objavil niekoľko komét, takže pokračoval v šľapajach svojho otca (Lewisa A. Swifta) ako spoluobjaviteľ periodickej kométy 54P/de Vico-Swift-NEAT. Jeho syn Lewis Swift sa stal tiež astronómom.
Francesco Borromini

Francesco Borromini, pôvodným menom Francesco Castelli (* 25. september 1599, Bissone – 3. august 1667, Rím) bol taliansky architekt, tvorca dynamického baroka, okrem Berniniho najznámejší barokový staviteľ.
Jeho chrámové stavby sa vyznačovali zložitými pôdorysmi, samostatným vnútorným priestorom a od neho nezávislým interiérom. Borrominiho stavby boli inšpiráciou pre českého architekta Jana Blažeja Santini-Aichela.
Tichá Orlice

Tichá Orlice je rieka vo východných Čechách. Je ľavostrannou zdrojnicou rieky Orlice spolu s Divokou Orlicou, meria , povodie zaberá plochu a v mieste sútoku dosahuje priemerný prietok /s.
Pramení na severozápadnom svahu vrchu Jeřáb () nad obcou Horní Orlice v nadmorskej výške , juhovýchodne od mesta Králíky. Na krátkych úsekoch tečie sprvu na západ, následne na severozápad, pri meste Králíky sa opäť stáča na západ. V blízkosti obce Mladkov sa oblúkom stáča na juh, pod mestom Jablonné nad Orlicí vytvára tri výrazné oblúky, severozápadným smerom preteká cez Letohrad a za mestom mení smer toku na juhozápad. V Ústí nad Orlicí sa prechodne stáča na západ, ďalej za mestom preteká hlboko zarezaným údolím a pri osade Bezpráví vytvára veľký meander. V meste Choceň utvára ďalší veľký meander a po opustení mesta sa definitívne stáča severozápadným smerom. Na dolnom toku výrazne meandruje, preteká kultúrnou krajinou, napája sústavu niekoľkých rybníkov (napr. Velký Karlov) a koryto rieky križujú viaceré zavlažovacie kanály. Južne od obce Albrechtice nad Orlicí sa v nadmorskej výške spája s vodami Divokej Orlice.
Významnejšími prítokmi sú ľavostranné Černovický potok, Orličský potok, Tiscový potok, Čermenka, Třebovka, Řetovský potok a pravostranné Lukavický potok, Potočnice.
Rieka preteká cez Dolní Orlice, Mladkov, Jablonné nad Orlicí, Letohrad, Ústí nad Orlicí, Brandýs nad Orlicí, Choceň, Čermná nad Orlicí a Borohrádek.
Brian A. Skiff

Brian A. Skiff je americký astronóm.
Objavil početné kométy, včítane periodických komét 114P/Wiseman-Skiff (s Jennifer Wiseman) a 140P/Bowell-Skiff.
Objavil početné asteroidy (planétky), včítane Trojana (15398) 1997 UZ₂₃.
Pracuje na projekte LONEOS, objavil dlho stratenú kométu 69230 Hermes v októbry 2003 objavil 2004 JG6 (Apohele asteroid) v máji 2004.
Planétka 2554 Skiff je pomenovaná na jeho počesť.
Pán Skiff je tiež preslávený hráč volejbalu s družstvom Mars Hill.
Eric Walter Elst

Eric Walter Elst (* 30. november 1936, Kapellen† 2. január 2022, Antverpy) bol belgický astronóm. Je objaviteľom viac ako 3 000 planétok, a viac ako 85 spoluobjaviteľom.
Objaviteľ Apollo planétok 4486 Mithra, planétka/kométa 7968 Elst-Pizarro (133P/Elst-Pizarro), a viac ako 25 trójanov.
Planétka 3936 Elst je pomenovaná podľa neho.
Medzinárodná futbalová federácia

Medzinárodná futbalová federácia (doslova: "Medzinárodná federácia asociačného futbalu"; skratka FIFA) je združenie 208 národných futbalových zväzov sveta so sídlom v Zürichu.
Medzi jej hlavné náplne patrí usporadúvanie Majstrovstiev sveta. Jej členmi zatiaľ (2019) nie sú Abcházsko, Južné Osetsko, Severné Mariany, Tibet (AFC), Západná Sahara (CAF), Bonaire, Saba, Sint Eustatius (CONCACAF), Kiribati, Marshallove ostrovy, Mikronézia, Nauru, Niue, Norfolk, Palau, Tuvalu (OFC), Grónsko a Monako (UEFA).
Tvorí ju šesť futbalových konfederácií:
V roku 2026 budú majstrovstvá sveta vo futbale so 48 účastníkmi
Vznik.
FIFA bola založená v Paríži 21. mája 1904 zástupcami týchto krajín (federácii):
Kočkovce

Kočkovce môžu byť:
Otrokovce

Otrokovce môžu byť jedna z dvoch obcí v okrese Hlohovec:
Únia európskych futbalových zväzov

Únia európskych futbalových zväzov (, skrátene UEFA, ) je hlavná riadiaca organizácia európskeho futbalu.
Reprezentuje 55 národných asociácií európskych štátov. Jej členmi nie sú Grónsko a Monako. Je to jedna zo šiestich kontinentálnych federácií pod FIFA.
Sázava (rieka)

Sázava je rieka v stredných Čechách. Je to významný pravostranný prítok Vltavy, meria , povodie zaberá plochu a v ústí dosahuje priemerný prietok /s.
Tok rieky.
Vzniká v Žďárskych vrchoch, kde vyteká z rybníka Velké Dářko v močaristej oblasti pri obci Škrdlovice. Určenie pramennej oblasti je sporné, nakoľko zdrojnica vytekajúca z rybníka už pod názvom Sázava sa v minulosti označovala ako "Polnička". A naopak súčasná zdrojnica "Stržský potok" bol v minulosti označovaný ako Sázava, čo má aj opodstatnenie z hľadiska väčších prietokov i plochy povodia v mieste sútoku oboch zdrojníc. Odtiaľ potom tečie juhojuhovýchodným smerom, napája vodnú nádrž Pilská a v meste Žďár nad Sázavou sa stáča a pokračuje na západ. Až k mestu Přibyslav preteká údolím s množstvom kaskád. Za mestom Havlíčkův Brod tečie severozápadným smerom, za Světlou nad Sázavou preteká najmalebnejšou časťou toku, vytvára kaskády Stvořidla. Medzi Šternovom a Sázavou tečie ďalej severným smerom a odtiaľ k ústiu opäť prevažne západným smerom. Do Vltavy ústi pri obci Davle. Na celom toku rieka intenzívne meandruje, no najmä na strednom toku medzi mestami Ledeč nad Sázavou a Sázava. Na dolnom toku v okolí obce Krhanice vytvára hlboké údolie so strmými stenami. 
Prítoky.
Významnejšími prítokmi Sázavy sú:
Obyvateľstvo.
Sázava preteká cez Žďár nad Sázavou, Sázavu, Ronov nad Sázavou, Přibyslav, Havlíčkův Brod, Okrouhlice, Světlú nad Sázavou, Ledeč nad Sázavou, Zruč nad Sázavou, Kácov, Ledečko, Sázavu, Chocerady, Čerčany, Poříčí nad Sázavou, Týnec nad Sázavou, Kamenný Přívoz.
Sázava

Sázava môže byť:
Paul Wild

Prof. Paul Wild (IPA výslovnosť: , * 5. október 1925, Wädenswil, Švajčiarsko – † 2. júl 2014, Bern, Švajčiarsko) bol švajčiarsky astronóm, objaviteľ početných komét a planétok. 
Kariéra.
Bol riaditeľom Astronomického inštitútu Univerzity Bern od roku 1980 do 1991. Pozorovania vykonával na observatóriu Zimmerwald neďaleko Bernu. 
Objavy.
Wild objavil viaceré kométy, planétky a supernovy:
Jeho prvým objaveným asteroidom (planétkou) bol SN 1954A, najnovší SN 1994M.
Sázavka

Sázavka môže byť:
Perlový potok

Perlový potok môže byť:
Red Bull

Red Bull je energetický nápoj, ktorý sa vyrába v Rakúsku. Sídlom spoločnosti Red Bull GmbH je Fuschl am See. Spoločnosť založil Dietrich Mateschitz.
Pôvodný recept na nápoj Red Bull však pochádza z Thajska a následne bol v priebehu trojročného obdobia (1984-1987) chuťovo upravený na potreby západnej Európy. V tejto časovej perióde sa zrodil aj marketingový koncept Red Bullu, za ktorým je vzletný reklamný slogan „Red Bull Vám dáva krííídla!“
Ploučnice

Ploučnice je rieka v severných Čechách. Je to pravostranný prítok Labe, má dĺžku , odvodňuje územie s plochou a v ústí má priemerný prietok /s.
Rieka pramení v geomorfologickom celku Ještědsko-kozákovský hřbet na juhozápadnom svahu vrchu Ještěd () v nadmorskej výške , nad obcou Osečná Od prameňa tečie najprv na juhozápad do obce Osečná, potom sa stáča na západ a napája rybníky Hamerský a Horecký. Za mestom Stráž pod Ralskem vytvára výraznejšiu zákrutu a preteká tiesňavovitým úsekom, tzv. Průrvou Ploučnice, ktorá končí krátkym upraveným tunelom. Za obcou Noviny pod Ralskem sa stáča na juh, južne od mesta Mimoň preteká územím bývalého vojenského priestoru Ralsko, kde sa najprv stáča na juhozápad a následne pri osade Hradčany na severozápad, pričom výraznejšie meandruje. Cez mesto Česká Lípa preteká západným smerom, za mestom sa stáča a pokračuje k ústiu severozápadným smerom. Do Labe ústi v Děčíne v nadmorskej výške 
Hlavnými prítokmi sú zľava Robečský potok a sprava Ještědský potok, Panenský potok, Svitava a Bystrá.
Ploučnice preteká cez Stráž pod Ralskem, Mimoň, Českú Lípu, Stružnicu, Žandov, Františkov nad Ploučnicí, Benešov nad Ploučnicí a Děčín.
Ettore Sottsass

Ettore Sottsass (* 14. september 1917, Innsbruck, Rakúsko† 31. december 2007, Miláno, Taliansko) bol taliansky architekt a dizajnér, zakladateľ talianskeho umeleckého hnutia 80. rokov "Memphis Group" (Memphisská skupina).
Hort

Hort môže byť:
Bileffahi

Bileffahi () je jedným z obývaných ostrovov na atole Šavijani na Maldivách. Počet obyvateľov je 594 (jún 2006), dĺžka ostrova 1 920 m, šírka 630 m. Vzdialenosť od hlavného mesta Male je 245,57 km.
Masterboy

Masterboy je nemecká eurodance hudobná skupina, ktorá vznikla začiatkom 90. rokov 20. storočia. V 90. rokoch mala veľký úspech v Európe, Ázii, Oceánii a Južnej Amerike. Patrila a patrí medzi reprezentatívne skupiny štýlu „high energy“. Medzi známe skladby skupiny Masterboy patria „Anybody“, „Everybody Needs Somebody“, „I Got To Give It Up“, „Feel The Heat Of The Night“, „Is This The Love“ , „Generation Of Love“ a " Land of dreaming ".
Hudobná skupina

Hudobná skupina alebo kapela je spoločenstvo viacerých ľudí, ktorí hrajú na nejaký hudobný nástroj a/alebo spievajú. Sú známe hudobné skupiny rôznych hudobných štýlov a žánrov. Obyčajne vystupujú na koncertoch, v kluboch a nahrávajú albumy. Termín sa používa v populárnej alebo ľudovej hudbe nie vobec
Busto Arsizio

Busto Arsizio je mesto v regióne Lombardsko v severnom Taliansku, 25 km severne od Milána. Počet obyvateľov je okolo 80 000. Ekonomika mesta ja založená na priemysle a obchode. Patrónom mesta je Sv. Ján Krstiteľ.
Lambethský palác

Lambethský palác () je sídlo arcibiskupa z Cantenbury. Nachádza sa v Lambethe na južnom brehu Temže v Londýne. Palác bol veľakrát renovovaný, naposledy Edwardom Blorem.
Agustín Calleri

Agustín Calleri (* 14. september 1976, Rio Cuarto, Argentína) je bývalý argentínsky profesionálny tenista. Počas svojej kariéry vyhral dva turnaje ATP v dvojhre a 3 turnaje vo štvorhre.
Ray Bourque

Raymond Jean „Ray“ Bourque (* 28. december 1960, Montreal) je bývalý kanadský hokejový obranca, člen Siene Slávy NHL. Odohral 21 sezón v drese Boston Bruins a 2 v drese Colorado Avalanche, kde získal v sezóne 2000/01 Stanleyho pohár. Získal Norrisovu trofej pre najlepšieho obrancu NHL päťkrát.
Hráčska kariéra.
Bourque ako junior nastupoval v lige QMJHL za kluby Sorel a Verdun. V roku 1979 ho draftoval ako svoju prvú voľbu klub Boston Bruins. Bourque sa hneď vo svoju sezónu presadil v NHL. Za výborné výkony získal Calder Trophy, ocenenie pre najlepšieho nováčika NHL a bol nominovaný do prvého tímu All-Stars. V Bostone hral do roku 2000. Nosil číslo 7, keď ho z dôvodu pocty Philovi Espositovi vyradili nosil číslo 77.
Minaret

Minaret (, alebo – manára) je súčasť islamskej mešity. Je to vežovitá stavba, najčastejšie štíhleho ceruzkového tvaru vysoká v priemere okolo 15 metrov, niekedy aj vyše 200 metrov. Najvyššie minarety má Veľká mešita v Teheráne, 230 metrov a Mešita Hasana II. v Casablance (210 metrov).
V niektorých horských dedinách sú minarety, ktoré svojou výškou nepresahujú 5m. Stavba je postavená najčastejšie z kameňa, ale bývajú aj drevené, sklenené alebo železné (hlavne v Západnej Európe).
Vznik a vývoj.
Minaret slúži k zvolávaniu k modlitbe. Veža vybieha priamo z mešity alebo stojí samostatne (ako v prípade chrámu Hagia Sofia). Navrchu je veža ukončená pavlačou, kde zvykol stávať muezzin a zvolával veriacich k modlitbám, nad ňou je malá strieška na ktorej je posadený polmesiac ako symbol islamu. Na niektorých miestach muezzini nezvolávajú, ale nahradili ich moderné reproduktory a megafóny, výzva k modlitbe je hlásená z pásky. Napriek tomu je muezzinov mnoho, pretože ide medzi moslimami o prestížnu činnosť.
Arthur Laffer

Arthur Betz Laffer (* 14. august 1940) je americký ekonóm, predstaviteľ ekonómie strany ponuky. Bol poradca amerického prezidenta Ronalda Reagana a tvorcom Lafferovej krivky, ktorá ilustruje vzťah daňového výnosu a výšky daní v ekonomike.
Život.
Americký ekonóm, ktorý sa narodil v Youngstowne v Ohio. Vyštudoval Yaleskú univerzitu a Stanfordovu univerzitu. Je zakladateľ a riaditeľ "Laffer Associates" v Nashville. Je to výskumná a poradenská spoločnosť, ktorá poskytuje investično-poradenské služby rôznym finančným inštitúciám, korporáciám, penzijným fondom atď. 
V rokoch 1981–1989 pracoval ako poradca amerického prezidenta Ronalda Reagana. Najznámejší je ako tvorca Lafferovej krivky. Arthur Laffer sa v „Lafferovej krivke“ pokúsil graficky znázorniť vzťah medzi veľkosťou príjmov do štátneho rozpočtu z daní a mierou zdanenia. Pri zdôvodnení tejto závislosti vychádzal z názorov amerického ekonóma 19. storočia Henry Georgea, ktorý poukazoval na potrebu stanovenia primeranej miery zdanenia už v roku 1879 ako aj z poznatkov arabského mysliteľa Ibn Chaldúna, ktorý sa touto problematikou zaoberal už v 14. storočí.
Radbuza

Radbuza je rieka v juhozápadných Čechách. Spoločne s riekou Mže vytvárajú Berounku, meria , zaberá povodie s plochou a v mieste sútoku dosahuje priemerný prietok /s.
Pramení v pohorí Český les na severozápadnom úpätí vrchu Lysá () neďaleko osady Závist pri Rybníku. Po sútok s Huťským potokom tečie na sever, potom sa stáča na severovýchod k mestu Bělá nad Radbuzou. Odtiaľ pokračuje k obci Srby smerom na juhovýchod, následne sa stáča a tečie východným smerom až k mestu Staňkov, odiaľ smeruje na severoseverovýchod k obci Hradec. Následne pokračuje opäť východným smerom k mestu Dobřany, odkiaľ tečie severovýchodným smerom k vodnej nádrži České Údolí. V týchto miestach sa pôvodné koryto rieky esovito stáča, z nádrže vyteká na východ a po pribratí svojho najväčšieho prítoku, pravostrannej Úhlavy, už tečie k sútoku na sever. S Mže (priteká zľava) sa spája na území mesta Plzeň v nadmorskej výške 
Z ľavej strany priberá Huťský potok, Slatinu, Chuchlú, Nedražický potok, Touškovský potok, Luční potok; z pravej strany Černý potok, Zubřinu, Srbický potok, Merklínku, Suchanovský potok a Úhlavu.
Radbuza tečie cez Bělú nad Radbuzou, Horšovský Týn, Staňkov, Holýšov, Stod, Chotěšov, Dobřany a Plzeň.
Úhlava

Úhlava je rieka v juhozápadných Čechách. Je to najvýznamnejší pravostranný prítok Radbuzy, meria , zaberá povodie s veľkosťou a v ústí dosahuje priemerný prietok /s.
Pramení na Šumave na západnom svahu vrchu Pancíř () severne od mesta Železná Ruda. K osade Hamry tečie najprv na severozápad, potom pokračuje na sever a napája vodnú nádrž Nýrsko. Po pribratí ľavostrannej Andělice sa stáča severovýchodným smerom, v blízkosti Klatov mení smer toku na sever, následne medzi obcami Dolany a Předenice tečie na severoseverovýchod. Odtiaľ už tečie k ústiu výhradne na sever, pričom pod obcou Štěnovice preteká výrazne zvlneným korytom s niekoľkými veľkými meandrami. Do Radbuzy ústi na južnom okraji mesta Plzeň.
Významnejšími prítokmi sú ľavostranné Chodská Úhlava, Andělice, Poleňka a pravostranné Jelenka, Drnový potok, Točnický potok, Zlatý potok a Lukavice.
Úhlava preteká cez Nýrsko, Janovice nad Úhlavou, Bezděkov, Dolany, Švihov, Lužany, Přeštice, Dolní Lukavice, Štěnovice a okrajom Plzne.
Ralph Nader

Ralph Nader (* 27. február 1934, Winsted, Connecticut, USA) je americký právnik a politický aktivista. Okrem iného sa venoval problematike práv spotrebiteľa, feminizmu, humanitarizmu, environmentalizmu, a demokratickej vlády. Nader kritizoval americkú zahraničnú politiku v posledných desaťročiach, ktorú považuje za korporativistickú, imperialistickú a v protiklade k základným hodnotám demokracie a ľudských práv. Jeho aktivizmus hral významnú úlohu pri vytváraní mnohých vládnych ako aj nevládnych organizácií. 
V zozname 100 najvýznamnejších Američanov časopisu Atlantic Monthly vydanom v decembri 2006 patrí Naderovi 96. miesto.
Nader kandidoval na prezidenta Spojených štátov trikrát (v rokoch 1996, 2000, 2004). Vo voľbách v rokoch 1996 a 2000 ho nominovala Strana zelených (USA), kandidátkou na miesto viceprezidentky bola Winona LaDuke. V roku 2004 kandidoval ako nezávislý s predstaviteľom zelených Petrom Miguelom Camejom ako kandidátom na viceprezidenta.
24. februára 2008 zverejnil, že sa zúčastni ako nezávislý kandidát prezidentských volieb 2008.